ᱢᱚᱦᱟᱱᱚᱱᱫᱟ ᱜᱟᱰᱟ

ᱢᱚᱦᱟᱱᱚᱱᱫᱟ (/məˌhɑːˈnundə, ˌmɑːhə-/ mə-HAH-NUN-də, MAH-hə-′) ᱢᱤᱫᱴᱟᱝ ᱥᱤᱢᱟᱹ ᱱᱟᱹᱭ ᱡᱟᱦᱟᱸ ᱵᱷᱟᱨᱚᱛ ᱨᱮᱭᱟᱜ ᱵᱤᱦᱟᱨ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱛᱟᱞᱟᱛᱮ ᱵᱟᱝᱞᱟᱫᱮᱥ ᱥᱮᱴᱮᱨᱚᱜ ᱞᱟᱦᱟ ᱛᱮ ᱞᱤᱸᱜᱤᱱ ᱠᱟᱱᱟ᱾ ᱱᱚᱣᱟ ᱫᱚ ᱜᱟᱝᱜᱟ ᱱᱟᱹᱭ ᱨᱮᱭᱟᱜ ᱢᱤᱫᱴᱟᱝ ᱧᱩᱛᱩᱢᱟᱱ ᱥᱟᱵᱟ ᱱᱟᱹᱭ ᱠᱟᱱᱟ᱾

 ᱞᱤᱸᱜᱤᱱ ᱦᱚᱨ 

ᱢᱚᱦᱟᱱᱚᱱᱫᱟ ᱱᱟᱹᱭ ᱵᱚᱱᱫᱮᱡ ᱵᱟᱨᱭᱟ ᱱᱟᱹᱭ ᱟᱛᱮ  ᱵᱮᱱᱟᱣ ᱟᱠᱟᱱᱟ, ᱢᱤᱫᱴᱟᱝ ᱛᱷᱟᱭᱤ ᱞᱮᱠᱟᱛᱮ ᱯᱷᱳᱞᱟᱦᱟᱨ ᱱᱟᱹᱭ ᱧᱩᱛᱩᱢ ᱛᱮ ᱩᱯᱨᱩᱢ ᱟᱨ ᱮᱴᱟᱜ ᱫᱚ ᱢᱚᱦᱟᱱᱚᱱᱫᱟ ᱧᱩᱛᱩᱢ ᱛᱮ ᱩᱯᱨᱩᱢᱟ᱾ ᱯᱷᱩᱞᱟᱦᱟᱨ  ᱫᱚ ᱱᱮᱯᱟᱞ ᱨᱮᱭᱟᱜ ᱦᱤᱢᱟᱞᱚᱭ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱟᱨ ᱵᱷᱟᱨᱚᱛ ᱨᱮᱭᱟᱜ ᱵᱤᱦᱟᱨ ᱯᱚᱱᱚᱛ ᱛᱟᱞᱟᱛᱮ ᱪᱟᱞᱟᱣ ᱟᱠᱟᱱᱟ ᱟᱨ ᱨᱟᱡᱽᱢᱟᱦᱚᱞ ᱨᱮᱱᱟᱜ ᱟᱸᱰᱮ ᱯᱟᱥᱮ ᱥᱮᱫ ᱜᱟᱝᱜᱟ ᱥᱟᱶ ᱢᱮᱥᱟ ᱟᱠᱟᱱᱟ᱾   ᱢᱚᱦᱟᱱᱚᱱᱫᱟ ᱨᱮᱭᱟᱜ ᱮᱛᱚᱦᱚᱵ ᱫᱚ ᱦᱩᱭᱩᱜ ᱠᱟᱱᱟᱼᱫᱟᱨᱟᱡᱤᱞᱝ ᱦᱚᱱᱚᱛ ᱨᱮᱭᱟᱜ ᱠᱩᱨᱥᱤᱭᱟᱝ ᱨᱮᱭᱟᱜ ᱥᱟᱢᱟᱝ ᱨᱮ ᱥᱤᱢᱞᱤ ᱴᱷᱮᱱ ᱢᱚᱦᱟᱞᱫᱤᱨᱚᱢ ᱵᱩᱨᱩ ᱨᱮ ᱒,᱑᱐᱐ ᱢᱤᱴᱟᱨ (᱖,᱙᱐᱐ ᱯᱷᱩᱴ) ᱩᱥᱩᱞ ᱨᱮ ᱯᱟᱜᱽᱞᱟᱡᱳᱨᱟ ᱡᱷᱟᱨᱱᱟ ᱠᱷᱚᱱ᱾  ᱱᱚᱣᱟ ᱫᱚ ᱢᱚᱦᱟᱱᱚᱱᱫᱟ ᱵᱤᱨ ᱡᱤᱭᱟᱹᱞᱤ ᱵᱤᱨ ᱛᱟᱞᱟᱛᱮ ᱞᱤᱸᱜᱤᱱ ᱠᱟᱱᱟ ᱟᱨ ᱥᱤᱞᱤᱜᱩᱲᱤ ᱥᱩᱨ ᱨᱮ ᱢᱮᱞᱟᱱ ᱚᱛ ᱨᱮ ᱥᱮᱴᱮᱨ ᱟᱠᱟᱱᱟ᱾ ᱱᱚᱣᱟ ᱡᱚᱞᱯᱟᱭᱜᱩᱲᱤ ᱦᱚᱱᱚᱛ ᱡᱟᱯᱟᱜ ᱛᱮ ᱪᱟᱞᱟᱣ ᱟᱠᱟᱱᱟ᱾  

ᱱᱚᱣᱟ  ᱯᱚᱧᱪᱚᱜᱚᱲ ᱦᱚᱱᱚᱛ ᱨᱮᱭᱟᱜ ᱛᱮᱱᱛᱩᱞᱤᱭᱟ ᱴᱷᱮᱱ ᱵᱟᱝᱞᱟᱫᱮᱥ ᱨᱮ ᱥᱮᱴᱮᱨ ᱟᱠᱟᱱᱟ, ᱛᱮᱛᱩᱞᱤᱭᱟ ᱛᱟᱭᱚᱢ ᱓ ᱠᱤᱞᱳᱢᱤᱴᱟᱨ (᱑ᱹ᱙ ᱢᱟᱭᱤᱞ) ᱥᱮᱫ ᱛᱮ ᱞᱤᱸᱜᱤᱱ ᱠᱟᱛᱮ ᱵᱷᱟᱨᱚᱛ ᱨᱮ ᱨᱩᱣᱟᱹᱲ ᱦᱮᱡ ᱟᱠᱟᱱᱟ᱾   ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱩᱛᱛᱚᱨ ᱫᱤᱱᱟᱡᱽᱯᱩᱨ ᱦᱚᱱᱚᱛ ᱟᱨ ᱵᱤᱦᱟᱨ ᱨᱮᱭᱟᱜ ᱠᱤᱥᱟᱱᱜᱚᱸᱡᱽ,ᱯᱩᱨᱱᱤᱭᱟ ᱟᱨ ᱠᱟᱴᱤᱦᱟᱨ ᱦᱚᱱᱚᱛ ᱛᱟᱞᱟᱛᱮ ᱞᱤᱸᱜᱤᱱ ᱛᱟᱭᱚᱢ ᱱᱚᱣᱟ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱢᱟᱞᱫᱟ ᱦᱚᱱᱚᱛ ᱨᱮ ᱥᱮᱴᱮᱨ ᱟᱠᱟᱱᱟ᱾ ᱢᱚᱦᱟᱱᱟᱱᱫ ᱦᱚᱱᱚᱛ ᱫᱚ ᱵᱟᱨᱭᱟ ᱴᱚᱴᱷᱟ ᱨᱮ ᱦᱟᱹᱴᱤᱧ ᱟᱠᱟᱫᱟ - ᱥᱟᱢᱟᱝ ᱴᱚᱴᱷᱟ, ᱡᱟᱦᱟᱸ ᱫᱚ ᱢᱩᱬᱩᱫ ᱢᱟᱨᱮᱱ ᱯᱩᱞᱤ ᱦᱟᱸᱥᱟ ᱟᱨ ᱚᱱᱩᱢᱟᱹᱱ ᱞᱮᱠᱟᱛᱮ ᱵᱮᱼᱵᱮᱲ ᱦᱟᱥᱟ ᱛᱮ ᱵᱮᱱᱟᱣ, ᱥᱟᱫᱷᱟᱨᱚᱱ ᱞᱮᱠᱟᱛᱮ ᱵᱚᱨᱤᱱᱫᱽ ᱧᱩᱛᱩᱢ ᱛᱮ ᱩᱯᱨᱩᱢᱚᱜᱼᱟ ᱟᱨ ᱯᱚᱪᱷᱤᱢ ᱴᱚᱴᱷᱟ, ᱡᱟᱦᱟᱸ ᱠᱟᱞᱤᱱᱫᱨᱤ ᱱᱟᱹᱭ ᱫᱟᱨᱟᱭ ᱛᱮ ᱟᱨᱦᱚᱸ ᱵᱟᱨᱭᱟ ᱴᱚᱴᱷᱟ ᱨᱮ ᱩᱯᱨᱩᱢᱟ, ᱠᱚᱧᱮ ᱴᱚᱴᱷᱟ ᱫᱚ 'ᱛᱟᱞ' ᱧᱩᱛᱩᱢ ᱛᱮ ᱩᱯᱨᱩᱢ ᱟᱠᱟᱱᱟ᱾ 

ᱱᱚᱣᱟ  ᱵᱟᱝᱞᱟᱫᱮᱥ ᱨᱮᱭᱟᱜ ᱱᱚᱵᱟᱵᱽᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱜᱳᱫᱟᱜᱤᱨᱤ ᱨᱮ ᱜᱟᱝᱜᱟ ᱱᱟᱹᱭ ᱨᱮ ᱥᱮᱞᱮᱫ ᱟᱠᱟᱱᱟ᱾

 ᱵᱮᱰᱟ ᱨᱮᱭᱟᱜ ᱠᱟᱛᱷᱟ 
ᱢᱚᱦᱟᱱᱚᱱᱫᱟ ᱨᱮᱭᱟᱜ ᱜᱩᱴ ᱡᱮᱞᱮᱧ ᱓᱖᱐ ᱠᱤᱞᱳᱢᱤᱴᱟᱨ (᱒᱒᱐ ᱢᱟᱭᱤᱞ)  ᱡᱟᱦᱟᱸ ᱢᱩᱫᱽᱨᱮ ᱓᱒᱔ ᱠᱤᱞᱳᱢᱤᱴᱟᱨ (᱒᱐᱑ ᱢᱟᱭᱤᱞ) ᱵᱷᱟᱨᱚᱛ ᱨᱮ ᱟᱨ  ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜᱼᱟ᱾

ᱢᱚᱦᱟᱱᱚᱱᱫᱟ  ᱨᱮᱭᱟᱜ ᱜᱩᱴ ᱫᱟᱜᱼᱫᱩᱱᱩᱞ ᱴᱚᱴᱷᱟ ᱫᱚ ᱒᱐,᱖᱐᱐ ᱪᱟᱹᱣᱠᱟᱹ ᱠᱤᱞᱳᱢᱤᱴᱟᱨ (᱘,᱐᱐᱐ ᱵᱚᱨᱜᱚ ᱢᱟᱭᱤᱞ) ᱡᱟᱦᱟᱸ ᱢᱩᱫᱽᱨᱮ ᱑᱑,᱕᱓᱐ ᱵᱚᱨᱜᱚ ᱠᱤᱞᱳᱢᱤᱴᱟᱨ (᱔,᱔᱕᱐ ᱪᱟᱹᱣᱠᱟᱹ ᱢᱟᱭᱤᱞ) ᱵᱷᱟᱨᱚᱛ ᱨᱮ ᱢᱮᱱᱟᱜᱼᱟ᱾

 ᱥᱟᱵᱟ ᱟᱨ ᱪᱟᱸᱜᱟ ᱱᱟᱹᱭ ᱠᱚ 
ᱢᱚᱦᱟᱱᱚᱱᱫᱟ ᱨᱮᱭᱟᱜ ᱢᱩᱲᱩᱫ ᱥᱟᱵᱟ ᱱᱟᱹᱭ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱟᱞᱟᱥᱚᱱ,ᱢᱮᱪᱤ,ᱠᱚᱱᱠᱟᱭ ᱾  ᱟᱨ ᱠᱟᱞᱤᱱᱫᱨᱤ ᱜᱟᱰᱟ᱾ ᱠᱟᱞᱤᱱᱫᱨᱤ ᱟᱨ ᱢᱚᱦᱟᱱᱚᱱᱫᱟ ᱨᱮᱭᱟᱜ ᱢᱮᱥᱟ ᱥᱟᱢᱟᱝ ᱨᱮ ᱢᱟᱨᱮ ᱢᱟᱫᱰᱟ ᱥᱟᱦᱟᱨ ᱢᱮᱱᱟᱜᱼᱟ᱾ ᱥᱤᱞᱤᱜᱩᱲᱤ ᱴᱚᱴᱷᱟ  ᱱᱚᱣᱟ ᱨᱮᱭᱟᱜ ᱯᱮᱭᱟ ᱥᱟᱵᱟ ᱱᱟᱹᱭ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱛᱨᱤᱱᱚᱭ, ᱨᱟᱱᱳᱪᱚᱱᱰᱤ ᱟᱨ ᱪᱟᱠᱳᱨ ᱟᱨ ᱰᱟᱣᱩᱠ ᱡᱳᱨ ᱫᱚ ᱢᱤᱫᱴᱟᱝ ᱥᱟᱵᱟ ᱱᱟᱹᱭ ᱞᱮᱠᱟᱛᱮ ᱥᱟᱵ ᱦᱩᱭ ᱟᱠᱟᱱᱟ᱾

ᱵᱟᱨᱦᱮ ᱡᱚᱱᱚᱲ


ᱛᱷᱚᱠ: ᱜᱟᱰᱟ
ᱛᱷᱚᱠ: ᱵᱷᱟᱨᱚᱛ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱵᱟᱝᱞᱟᱫᱮᱥ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱵᱤᱦᱟᱨ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱭᱟᱜ ᱜᱟᱰᱟ

ᱥᱟᱹᱠᱷᱭᱟᱹᱛ